Diari Oficial de la Generalitat Valenciana


Sumari del DOGV 7953, del 09-01-2017 (2016/10124)

Oferta d'ocupació pública per a l'exercici 2016.
------------------------------------------------

### Dades del document

Número de DOGV
:   7953

Data del DOGV
:   09-01-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/10328


Data del document
:   29-12-2016

Organisme emissor
:   Consorci Hospitalari Provincial de Castelló

Tipus de document
:   Anunci

Descriptors 

:   * concurs administratiu

Oferta d'ocupació pública per a l'exercici 2016. [2016/10269]  
Per la Resolució de la presidenta del Consell de Govern del Consorci Hospitalari Provincial de Castelló número 1145, de 27 de desembre de 2016, s'aprova l'oferta d'ocupació pública del Consorci de 2016.  
  
La presidenta del Consell de Govern del Consorci Hospitalari Provincial de Castelló, mitjançant la Resolució número 1145, de 27 de desembre de 2016, va resoldre l'aprovació de l'oferta d'ocupació pública del Consorci corresponent a l'exercici 2016, amb un informe previ favorable de la Direcció General de Pressupostos de la Generalitat Valenciana.  
Els criteris generals de l'oferta d'ocupació pública esmentada van ser prèviament objecte de la Mesa General de Negociació reunida el 20 de desembre de 2016  
El director gerent del Consorci, fent ús de les facultats atribuïdes per l'article 23.c dels estatuts del Consorci, disposa:  
Fer públic en el Diari Oficial de la Generalitat Valenciana i en el Butlletí Oficial de la Província de Castelló el text íntegre de l'aprovació de l'oferta d'ocupació pública 2016 del Consorci.  
  
Castelló de la Plana, 29 de desembre de 2016.- El director gerent: Joaquín Sanchís García.  
  
Resolució: aprovació de l'oferta d'ocupació pública del Consorci Hospitalari Provincial de Castelló corresponent a l'exercici 2016  
La presidenta del Consell de Govern del Consorci Hospitalari Provincial de Castelló, en exercici de les competències atribuïdes per l'Acord de 14 de març de 2016, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospitalari Provincial de Castelló i, en concret, segons el que disposa el seu apartat primer A.1, pel qual es deleguen atribucions en matèria de personal en el càrrec de la presidència del Consell de Govern quant a l'aprovació de l'oferta d'ocupació pública d'acord amb el pressupost i plantilla aprovats, ha resolt:  
Considerant el que disposa el Reial Decret llei 5/2015, de 30 d'octubre, de l'Estatut Bàsic de l'Empleat Públic que regula en els títols IV i V els mecanismes i principis d'accés a l'ocupació pública i el contingut de les seues ofertes, i, en concret, l'article 70 que estableix que les necessitats de personal amb consignació pressupostària que hagen de proveir-se mitjançant la incorporació de personal de nou ingrés seran objecte de l'oferta d'ocupació pública o per mitjà d'un altre instrument semblant de gestió de la provisió de les necessitats de personal, la qual cosa comportarà l'obligació de convocar els processos selectius corresponents per a les places compromeses i fins a un deu per cent addicional, i fixar el termini màxim per a la convocatòria d'aquests. En tot cas, l'execució de l'oferta d'ocupació pública o instrument semblant haurà de desenvolupar-se dins del termini improrrogable de tres anys.  
Considerant el que disposa l'article 8 del Conveni col·lectiu per al personal laboral del Consorci que determina que «les necessitats de recursos humans amb consignació pressupostària seran determinades anualment i aprovades per l'òrgan competent, amb la negociació prèvia en l'àmbit de la Mesa General de Negociació. L'oferta d'ocupació pública de personal laboral del Consorci Hospitalari confeccionada d'acord amb el que s'ha descrit en l'apartat anterior, respecte del que per a cada any s'establisca com a norma bàsica d'aplicació a totes les administracions públiques per les respectives lleis de pressupostos generals de l'Estat, s'aprovarà i publicarà en el primer trimestre de cada any».  
Considerant que situacions excepcionals i extraordinàries justifiquen una demora en la proposta i aprovació de l'oferta d'ocupació pública 2016, que no obstant això i a fi que aquesta demora no implique la pèrdua d'oportunitat de poder procedir a la incorporació d'un nombre més gran de recursos efectius, és convenient aprovar-la abans de la finalització del present exercici econòmic.  
Resultant que aquestes previsions s'han de matisar d'acord amb el que preveuen les lleis de pressupostos, tant de l'Estat com de la Generalitat, per a 2016, que respectant en tot cas les disponibilitats pressupostàries del capítol I dels corresponents pressupostos de despeses estableixen una restricció de l'oferta d'ocupació pública de les administracions públiques que en determinats sectors o funcions, entre aquests l'administració sanitària respecte de places d'hospitals, es fixa fins a un màxim del 100 per cent de la taxa de reposició d'efectius, i els criteris aplicables per al càlcul de la dita taxa són els que defineixen les mateixes lleis de pressupostos i segons les quals no computaran dins del límit màxim de places derivat d'aquesta aquelles que es convoquen per a la seua provisió mitjançant processos de promoció interna.  
  
Considerant que, a més, la Llei de Pressupostos Generals de la Generalitat Valenciana conté previsió expressa en relació amb els consorcis sanitaris adscrits a la Generalitat Valenciana, quan en la disposició vint-i-unena regula la taxa de reposició dels consorcis sanitaris adscrits a la Generalitat i la fixa en un límit del 100 per cent.  
  
Considerant que la taxa de reposició d'efectius del Consorci Hospitalari Provincial de Castelló, que cal aplicar en l'exercici 2016 i calculada en els termes que estableix la normativa pressupostària, ascendeix a 17.  
Considerant que el Consorci Hospitalari Provincial de Castelló, com a conseqüència de les restriccions que han sigut necessàries per a afrontar la crisi econòmica, no ha convocat en els quatre últims exercicis pressupostaris ofertes d'ocupació pública en l'àmbit de la seua gestió i s'ha dut a terme una reestructuració dels recursos humans d'acord amb la planificació de la política sanitària de la Generalitat i que amb l'objectiu d'ajudar a una millora de la qualitat de la prestació de la salut als ciutadans concreta la seua oferta de places majoritàriament en professions sanitàries.  
Resultant que la nova regulació del règim jurídic dels consorcis sanitaris en la recent modificació de la Llei 15/1997, de 25 d'abril, sobre habilitació de noves formes de gestió del Sistema Nacional de Salut, operada mitjançant la disposició final desena de la Llei 15/2014, de 16 de setembre, de racionalització del sector públic i altres mesures de reforma administrativa, estableix que el personal seleccionat directament pels consorcis estarà sotmés a règim laboral.  
  
Resultant que els Estatuts del Consorci Hospitalari Provincial de Castelló estableixen en l'article 8.6 que el personal de nou ingrés es regirà per la normativa de dret laboral.  
Resultant que, de conformitat amb el que disposa l'article 37.1.l del Reial decret legislatiu 5/2015, de 30 d'octubre, de l'Estatut Bàsic de l'Empleat Públic, seran objecte de negociació en la Mesa General de Negociació «els criteris generals sobre oferta d'ocupació pública» i que els criteris bàsics d'aquesta oferta d'ocupació pública, plasmats en la present resolució, han sigut objecte de negociació i acord amb els representants socials en la Mesa General de Negociació del Consorci que ha tingut lloc en la sessió del dia 20 de desembre de 2016.  
  
Considerant que l'apartat Primer A. 1 de l'Acord de 14 de març de 2016, del Consell de Govern del Consorci Hospitalari Provincial de Castelló, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospitalari Provincial de Castelló, publicat en el DOGV número 7759, de 3 d'abril de 2016, atribueix a la presidenta del Consell de Govern del Consorci la competència per a l'aprovació de l'oferta d'ocupació pública, i amb un informe previ favorable de la Direcció General de Pressupostos de la Conselleria d'Hisenda i Model Econòmic, aquesta presidència del Consorci Hospitalari Provincial de Castelló resol  
  
Primer. Aprovació de l'oferta d'ocupació pública  
D'acord amb el que estableixen l??article 70 del Reial decret legislatiu 5/2015, de 30 d'octubre, de l'Estatut Bàsic de l'Empleat Públic, i l'article 8 del Conveni col·lectiu del Consorci Hospitalari Provincial de Castelló, s'aprova l'oferta d'ocupació pública 2016 per a la selecció de personal laboral del Consorci Hospitalari Provincial de Castelló en els termes que s'especifiquen en la present resolució.  
  
Segona. Contingut i distribució de l'oferta d'ocupació pública  
En la present oferta d'ocupació pública s'inclouen places vacants i dotades pressupostàriament i incloses en les plantilles de personal aprovades pel Consorci. Aquestes places o bé es troben exercides de manera interina o temporal o bé es tracta de vacants que pertanyen a sectors, funcions i grups que es consideren absolutament prioritaris i que no poden ser proveïdes amb els efectius fixos de personal existents.  
  
La seua distribució es detalla en l'annex a aquesta, per categories professionals amb indicació del nombre total de places per categoria, el nombre de places corresponent al torn lliure i el nombre de places corresponent a promoció interna del personal i s'aplicaran els límits previstos en les normes pressupostàries vigents.  
  
Tercera. Promoció interna  
Amb l'objectiu de fomentar la promoció interna es convocaran mitjançant procediment de promoció les places que es detallen en l'annex.  
  
Les places reservades per a promoció interna que queden desertes no s'acumularan a les de torn lliure en el cas que hi haja convocatòria d'ambdós torns per a la mateixa categoria professional.  
  
Quarta. Desenvolupament dels processos selectius  
Les convocatòries derivades d'aquesta oferta es publicaran en el Butlletí Oficial de la Província de Castelló i en el Diari Oficial de la Generalitat Valenciana i es convocaran i resoldran en el termini establit en l'Estatut Bàsic de l'Empleat Públic.  
El contingut dels programes i de les proves en els diferents exercicis serà adequat al conjunt de funcions a desenvolupar per a cada categoria o especialitat  
En el torn de promoció interna s'establiran procediments en què puguen excloure's la realització de proves o blocs de coneixement que es consideren ja superats per l'accés a places des de les quals es promocionen.  
Els processos selectius orientaran l'estructura i la realització a la racionalització i la simplificació, així com a una reducció dels terminis d'execució.  
Els diferents torns d'accés, si és el cas, seran objecte de convocatòries unificades.  
  
Cinquena. Acumulació d'ofertes  
Les places arreplegades en aquesta oferta d'ocupació es podran acumular a les arreplegades en altres ofertes d'ocupació pública, ja aprovades o pendents d'aprovació, per a seleccionar personal laboral dependent del Consorci Hospitalari Provincial de Castelló, i es realitzarà la convocatòria d'una especialitat, categoria o cos de les ofertes esmentades de manera conjunta.  
  
Sisena. Accés per a persones amb diversitat funcional  
D??acord amb el que estableix l'article 59 de l'Estatut Bàsic de l'Empleat Públic, es reservarà una quota no inferior al set per cent de les vacants per a ser cobertes entre persones amb diversitat funcional, considerant com a tals les incloses en l'apartat 2 de l'article 4 del text refós de la Llei general de drets de les persones amb discapacitat i de la seua inclusió social, aprovat pel Reial decret legislatiu 1/2013, de 29 de novembre, sempre que superen els processos selectius i acrediten la seua diversitat funcional i la compatibilitat amb l'exercici de les funcions, de manera que, progressivament s'arribe al dos per cent dels efectius totals en aquesta administració.  
  
Setena. Facultats d'aplicació i execució  
Es faculta la Direcció Gerent del Consorci Hospitalari Provincial de Castelló per a dictar totes les instruccions que siguen necessàries per a l'execució d'aquesta oferta d'ocupació pública.  
Aquesta resolució entrarà en vigor l'endemà de la publicació en el Butlletí Oficial de la Província de Castelló i haurà d'haver sigut també publicat en el Diari Oficial de la Generalitat Valenciana.  
Contra la present resolució, que posa fi a la via administrativa, podrà interposar-se recurs contenciós administratiu davant del Jutjat Contenciós Administratiu que siga procedent de Castelló, en el termini de dos mesos, comptadors a partir de la publicació de l'acord en el Diari Oficial de la Generalitat Valenciana, tot això d'acord amb la Llei 29/1998, reguladora de la jurisdicció contenciosa administrativa  
Potestativament es podrà interposar recurs de reposició en els termes establits en la Llei 39/2015, d'1 d'octubre, reguladora del procediment administratiu comú de les administracions públiques, sense perjuí que els interessats utilitzen qualsevol altra via de recurs que estimen convenient.  
  
Castelló de la Plana, 27 de desembre de 2016.- La presidenta del Consorci Hospitalari Provincial de Castelló, p. d. (A 14.03.2016; DOGV 13.04.2016): Carmen Montón Giménez.